Спачатку Саюзу Палякаў у Беларусі тройчы адмаўлялі ў памяшканні. Усё ў апошнюю хвіліну, пасля аплатаў і ўзгадненняў. Пазней, ужо ў чацвёртым месцы гвалтоўна перарвалі святочны канцэрт. Фармальна зрывам святкавання займаліся адміністратары памяшканняў. Аднак Саюз Палякаў пераконвае – без ціску ўладаў не абышлося.\nАнджэліка Борыс, старшыня Саюзу Палякаў у Беларусі:\n«Тры разы мусілі змяняць памяшканне, бо кожным разам была адмова. І вось, калі мы прыйшлі ў чацвёртую залу, праз 10 хвілінаў нам сказалі, што трэба пакінуць гэтую залу».\nМенскія палякі не здаліся: хор усё ж такі паспеў заспяваць польскі гімн і яшчэ некалькі твораў. У адказ адміністрацыя будынку пачала гасіць святло.\nІх не спыніла ані вялікая колькасць прысутных – у зале было прынамсі 200 чалавек, ані наяўнасць на імпрэзе амбасадара Польшчы Артура Міхальскага. Патлумачыць свае паводзіны медыям работнікі адміністрацыі памяшкання адмовіліся.\nАнджэй Пачобут, сябра Праўлення Саюзу Палякаў у Беларусі:\n«Гэта крок з беларускага боку, жорсткі і цвёрды. Я магу прыгадаць, што таксама не быў дадзены дазвол на правядзенне святкавання ў Лідзе абсалютна зарэгістраванай легальнай арганізацыі «Таварыства культуры польскай зямлі лідскай».\nА таму казаць пра нейкую выпадковасць – не выпадае.\nПомнік Тадэвушу Касцюшку ў Варшаве. Штогод 25-га сакавіка тут збіраюцца беларусы, каб адсвяткаваць Дзень Волі, прайсціся шэсцем з бел-чырвона-белымі сцягамі.\nУ польскай сталіцы, напрыклад, нікому нават не прыйдзе ў галаву чыніць перашкодаў беларускаму святу. Бо павага да культурнага жыцця нацыянальных меншасцяў ёсць прыкметай дэмакратычнага ладу.\nУ Беларусі ж спакойна адзначыць свае святы не могуць і самыя беларусы. Трапляюць пад ціск і мясцовыя палякі, нягледзячы на тое, што апошнім часам стасункі між афіцыйным Менскам і Варшавай палепшыліся, прынамсі, калі меркаваць паводле частых візітаў у Беларусь польскіх урадоўцаў.\n«Тыя сустрэчы на высокім узроўні, яны паказалі, што вялікага прарыву няма. Прычына ў тым, што беларуска-польскія адносіны вельмі нацягнутыя, ляжыць цалкам на беларускім баку».\nАмбасада Польшчы ў Менску справу пакуль не каментуе.\nТэгі: Варшава Вітаўт Сіўчык Менск Саюз палякаў\n16:35 Стагоддзе Азіі (The Asian Century), дак. серыял цяпер


Як смачна гатаваць каву дома: распавёў круты барыста з Берасця | Дзедзіч - Берасце вачыма моладзі\nВы ўжо заварвалі сабе каву сёння? У рамках праекта Мейсца прайшла апошняя сустрэча, на якой берасцейскі барыста Віталь Вярэніч распавёў, як смачна гатаваць каву дома. Акрамя гэтага, удзельнікі даведаліся пра віды зерня (Арабіка і рабуста), пра тое, які памол павінен быць для розных спосабаў заварвання кавы і як купляць каву ў Берасці. Майстар-клас правялі ў кафэ Union 8.\nВось некалькі саветаў ад барыста:\nкупляйце каву ў невялікіх колькасцях (200-250гр), каб пачкі хапіла на 2 тыдні. Калі кава захоўваецца больш часу, яна губляе свой смак.\nглядзіце на дату абсмажвання на ўпакоўцы – не больш за 3 месяцы;\nне купляйце каву ў крамах, добрыя збожжа на вагу можна знайсці ў брэсцкіх кавярнях: “Бразільена”, “1801”, “Параграф”;\nкалі раптам у вас апынулася вялікая пачак кавы дома, лішкі лепш замарозіць, так густ і ўласцівасці кавы лепш захаваюцца;\nВіталь падзяліўся простым рэцэптам заварвання кавы ў кубку, захоўвайце сабе: 16,5 (можна менш) грам свежамолатай кавы заліваем кіпячонай вадой (тэмпература вады: 92-95 градусаў), чакаем 2 хвіліны і добра перамешваем. Пакідаем каву яшчэ на 4 хвіліны і атрымліваем асалоду ад напоя.\nЯшчэ пару парадаў ад спікера:\nКалі хочаце прачнуцца раніцай, лепш піць не эспрэса, а фільтр-каву, у ёй больш кафеіну.\nДобрай якаснай кавы ў крамах вельмі мала. Для вытворчасці і рэалізацыі кавы ў вялікіх колькасцях выкарыстоўваецца неякаснае і часта не зусім спелае зерне, ды і ўмовы захоўвання неідэальныя, таму вытворцы дадаюць туды араматызатары.\nРаней, людзі заварвалі не каву, а лупіну ад яе, пакуль нехта выпадкова не паспрабаваў заварыць плод ад кававай ягады. Гэтую лупіну (Каскару) можна паспрабаваць нават у Берасці. Спойлер: на смак як ненасычаны напой з сушаных ягад.\nІ галоўнае: няма неправільнага рэцэпту кавы, правільна для вас тое, што вам смачна!


Яўген Васьковіч - Сообщения с тегом "мф" | Белорусский Партизан\nШмат пакліканых, ды мала выбраных 06.05.2018\n16. А Ён сказаў яму: адзін чалавек зладзіў вялікую вячэру і склікаў многіх;\n17. і калі настаў час бяседы, паслаў раба свайго сказаць запрошаным: ідзіце, бо ўжо ўсё гатова.\n18. І пачалі ўсе, як бы змовіўшыся, перапрашацца. Першы сказаў яму: я купіў зямлю, і мне трэба пайсці і агледзець яе; прашу цябе, прабач мне.\n19. Другі сказаў: я купіў пяць пар валоў і іду выпрабаваць іх; прашу цябе, прабач мне.\n20. Трэці сказаў: я ажаніўся і таму не магу прыйсці.\n21. І вярнуўшыся, раб той данёс пра гэта гаспадару свайму. Тады, угневаўшыся, гаспадар дома сказаў рабу свайму: ідзі хутчэй па вуліцах і завулках горада, і прывядзі сюды ўбогіх, калекаў, кульгавых і сляпых.\n22. І сказаў раб: спадару! зроблена, як загадаў ты, і яшчэ ёсць месца.\n23. Гаспадар сказаў рабу: ідзі па дарогах і ўздоўж платоў і ўгавары прыйсці, каб напоўніўся дом мой;\n24. бо кажу вам, што ніхто з тых запрошаных ня з'есць маёй вячэры: бо шмат пакліканых, ды мала выбраных.\n(Паводле Лукаша 14:16-24)\nмалады фронт мф Хрыстос Яўген Глаголеў-Васьковіч\nПрэч ідэалогію з яе ідэолагамі 30.01.2018\nУ ХХ-м стагоддзі ідэалогія праявіла сябе, як варожая з’ява. Менавіта тады выкрылася ўся сутнасць падзелу людзей па розных прызнаках. «Калі ты ліберал/кансерватар, нам не па дарозе». Прыкладна такім чынам дзейнічае ідэалогія. Чаму гэта дрэнна? Як пазбегчы ідэалагізацыі?..\nГлаголеў-Васьковіч ідэалогія каштоўнасці малады фронт мф\nПершая афіцыйная прамова старшыні Маладога Фронта Яўгена Глаголеў-Васьковіча 15.01.2018\nбеларусь Васьковіч Глаголеў-Васьковіч дэмакратычны рух з'езд малады фронт мф палітыка старшыня хрысціянская палітыка


Казімеж Барталь — Вікіпедыя\nпольск.: Kazimierz Wladyslaw Bartel\nукр.: Казимира Бартля\n15 мая — 30 верасня 1926\n28 чэрвеня 1928 — 13 красавіка 1929\n29 снежня 1929 — 17 сакавіка 1930\nМіністр чыгунак Польшчы\n13 снежня 1919 — 13 снежня 1920\nЮльян Эберхарт (в. а.)\n15 мая — 14 чэрвеня 1926\nЮльян Эберхарт (в. а..)\nМіністр па справах рэлігіі і народнай асветы Польшчы\n2 кастрычніка 1926 — 9 студзеня 1927\n3 сакавіка 1882(1882-03-03)[…]\n26 ліпеня 1941(1941-07-26) (59 гадоў)\nПольская народная партыя «Вызваленне»[d]\nЛьвоўская палітэхніка (1907)\nматэматык, афіцэр, палітык, прафесар\nматэматыка (начартальная геаметрыя)\nКазімеж Барталь на Вікісховішчы\nУ Вікіпедыі ёсць артыкулы пра іншых асоб з прозвішчам Барталь.\nКазі́меж Ба́рталь (польск.: Kazimierz Bartel; 3 сакавіка 1882 — 26 ліпеня 1941) — польскі матэматык, палітычны і дзяржаўны дзеяч, у перыяд паміж 1926 і 1930 гадамі тройчы ўзначальваў урад Польшчы. Расстраляны нацыстамі.\nНарадзіўся 3 сакавіка 1882 у Лембергу (цяпер Львоў), які ў той час належаў Аўстра-Венгрыі.\nСкончыўшы сярэднюю школу, паступіў у Львоўскі політэхнічны інстытут на факультэт машынабудавання. У 1907 годзе пасля заканчэння вучобы застаўся ў інстытуце ў якасці асістэнта па начартальнай геаметрыі. Да 1914 годзе ён ужо займаў прафесарскую пасаду.\nУ час Першай сусветнай вайны быў прызваны ў аўстра-венгерскую армію, у 1918 годзе вярнуўся ў Львоў. У 1919 годзе ў якасці камандуючага чыгуначнымі войскамі ўдзельнічаў у польска-ўкраінскай вайне на баку Польшчы. У тым жа годзе быў прызначаны міністрам чыгунак. У 1922—1930 гг. абіраўся членам польскага сейма.\nКазімеж Барталь (справа) Юзаф Пілсудскі і Ігнацы Масціцкі пасля абрання апошняга прэзідэнтам Польшчы ў Каралеўскім палацы ў Варшаве 4 чэрвеня 1926 года\nПасля дзяржаўнага перавароту ў маі 1926 года, здзейсненага Юзафам Пілсудскім, быў прызначаны прэм'ер-міністрам і займаў гэту пасаду тройчы на працягу чатырох гадоў з некаторымі перапынкамі, у час якіх Пілсудскі сам фармальна займаў гэту пасаду. У гэтыя перыяды Барталь быў намеснікам прэм'ер-міністра, міністрам рэлігіі і грамадскай асветы, але фактычна выконваў працу прэм'ера.\nПяты кабінет Казімежа Барталя 29 снежня 1929 года\nКазімеж Барталь (1929)\nУ 1930 г. Барталь сышоў з палітыкі і вярнуўся да акадэмічнай працы — стаў рэктарам Львоўскай палітэхнікі, а неўзабаве яму была прысуджана ганаровая ступень доктара навук і ён быў прыняты ў члены Польскай матэматычнай асацыяцыі. У гэты перыяд ён апублікаваў свае найбольш важныя працы, у тым ліку серыю лекцый пра перспектыву ў еўрапейскім жывапісе.\nУ 1937 годзе Барталь быў прызначаны сенатарам Польшчы. Пасля ўварвання Германіі ў Польшчу ў верасні 1939 года і наступнага далучэння Заходняй Украіны да СССР Барталь застаўся ў Львове. Яму было дазволена працягваць чытаць лекцыі ў Львоўскім політэхнічным інстытуце. У жніўні 1940 годзе група выкладчыкаў Палітэхнікі была запрошана ў Маскву з мэтай азнаямлення з савецкай сістэмай вышэйшай адукацыі. У тым жа годзе па запрашэнні Акадэміі Навук СССР Казімеж Барталь з'ехаў у Маскву, дзе яму прапанавалі перакласці на рускую мову і выдаць яго падручнік па начартальнай геаметрыі.\nВіла ў Львове, дзе прафесар Казімеж Барталь пражываў да арышту нацыстамі\nНеўзабаве пасля нападу Германіі на СССР войска вермахта 30 чэрвеня 1941 занялі Львоў. Казімеж Барталь быў арыштаваны праз два дні. Першыя часы яго трымалі ў адносна неблагіх умовах — дазвалялася адпраўляць і прымаць пісьмы, а таксама абеды ад жонкі. Аднак прыкладна 21 ліпеня яго перавялі ў турму гестапа на Лонцкага, дзе ўмовы былі значна больш суровымі. Нацысты прапанавалі Барталю сфарміраваць і ўзначаліць польскі марыянетачны ўрад. Той адмовіўся і па загадзе Гімлера быў расстраляны 26 ліпеня 1941 года неўзабаве пасля масавых пакаранняў смерцю яго калегаў. Месца яго пахавання застаецца невядомым. Страшныя сведчанні сведкаў пра забойства Казімежа Бартала і яго калегаў знаходзяцца ў матэрыялах Нюрнбергскага працэсу.\n↑ 1,0 1,1 Нямецкая нацыянальная бібліятэка, Берлінская дзяржаўная бібліятэка, Баварская дзяржаўная бібліятэка і інш. Record #12348748X // Агульны нарматыўны кантроль — 2012—2016. Праверана 3 мая 2014.\n↑ Kazimierz Bartel // Brockhaus Enzyklopädie\n↑ Нямецкая нацыянальная бібліятэка, Берлінская дзяржаўная бібліятэка, Баварская дзяржаўная бібліятэка і інш. Record #12348748X // Агульны нарматыўны кантроль — 2012—2016. Праверана 15 снежня 2014.\n↑ Kazimierz Bartel // Internetowy Polski Słownik Biograficzny\n↑ Нямецкая нацыянальная бібліятэка, Берлінская дзяржаўная бібліятэка, Баварская дзяржаўная бібліятэка і інш. Record #12348748X // Агульны нарматыўны кантроль — 2012—2016. Праверана 31 снежня 2014.\n↑ 10,0 10,1 10,2 Казимєж Бартель\nНа Вікісховішчы ёсць медыяфайлы па тэме Казімеж Барталь\nГісторыя Польшчы ў датах(нявызн.) . Архівавана з першакрыніцы 27 сакавіка 2012. Праверана 25 сакавіка 2009.\nIPSB: kazimierz-bartel-wiesz · Sejm-Wielki.pl\nУзята з "https://be.wikipedia.org/w/index.php?title=Казімеж_Барталь&oldid=3836112"\nРэктары Львоўскай палітэхнікі\nРасстраляныя ў Польшчы\nВыкладчыкі Львоўскай палітэхнікі\nАпошняе змяненне старонкі адбылося 20:31, 19 красавіка 2021.


23:43 03 жніўня 2020\n© Photo : Архіў Марыі Міцкевіч\n14:27 15.02.2019 Атрымаць кароткую спасылку\nШто лічыў "несапраўднай кавай" знакаміты беларускі пісьменнік і якія стравы любілі есці яго родныя, карэспандэнту Sputnik Алесі Шаршнёвай распавяла ўнучка Маўра Марыя Міцкевіч.\n"Бацька" беларускай дзіцячай літаратуры Янка Маўр да ежы заўсёды ставіўся спакойна. Магчыма, на гэта паўплывала тое, што ў дзяцінстве давялося жабраваць і нават галадаць. "Што ёсць на стале, то ёсць", - успамінае ўнучка Марыя Міцкевіч.\nКава з каньяком і курыныя катлеткі\nГалоўным кулінарным захапленнем дзеда, па яе словах, была "сапраўдная" кава. Такую ў Беларусі ў тыя часы набыць было немагчыма.\n"Ён любіў каву і толькі вельмі добрую. Заўсёды казаў, што тая кава, што прадаецца ў нашых крамах – гэта не кава. Калі эсперантысты прыязджалі, то прывозілі яму сапраўдную каву з-за мяжы", - успамінае Марыя Міхайлаўна.\nУ каву пісьменнік дадаваў каньяк, які таксама любіў. Але алкагольнымі напоямі ён ніколі не злоўжываў. Адна лыжачка для смаку, больш не патрабавалася.\n"Сваёй "сапраўднай" кавы ён даваў патрошку. Мы прывыклі піць звычайную каву вялікімі кубкамі, а ён смяяўся і казаў, што так рабіць нельга", - дадае ўнучка.\nСамай любімай стравай пісьменніка былі курыныя катлеткі, якія гатавала дачка.\nПрынада для гасцей\nМарыя Міхайлаўна ўзгадвае, што ў іх на стале адной з любімых і шанаваных страў былі бліны з мачанкай. Нават у мінулым годзе яе бацька на свой дзень нараджэння прыгатаваў сапраўдную мачанку – з кілбаскай, мясам і рабрынкамі. Блінцы да такога "беларускага народнага соуса" падаваліся не з пшанічнай мукі, а з грэчневай.\nЧаста гатавалі родныя Маўра і бульбяныя катлеты з грыбным соусам.\n"Калі я была маленькай, мы разам з бацькам ездзілі ў невялічкія гарады пад Мінскам на кірмаш, прывозілі, напрыклад, палову цяляці і самі рабілі розныя мясныя вырабы, тую ж каўбасу", - распавяла яна.\nБыла на стале заўсёды і рыба, і дзічына, паколькі бацька Марыі Міхайлаўны быў паляўнічым.\n© Photo : Асабісты архіў Марыі Міцкевіч\nЯнка Маўр з членамі сям'і, 1955 год\n"У маці (дачкі Янкі Маўра – Sputnik) быў свой рэцэпт прыгатавання зайца. З асаблівым сакрэтам. Ніхто не ведае, як яна яго гатавала, але госці хвалілі такую страву і заўсёды збіраліся, каб яе пакаштаваць", - узгадвае Марыя Міхайлаўна.\nЗабітага зайца звычайна вывешвалі на балкон перад тым, як пачаць гатаваць, а госці, заўважыўшы "адмысловы знак", пачыналі збірацца ў госці, бо ведалі, што сёння будуць гатаваць найсмачнейшую страву.\nпісьменнікі, беларуская кухня


АВЕН. У найбліжэйшыя дні з'явіцца шанц заваяваць чарговую завоблачную вяршыню, недаступную для многіх. Праўда, пры гэтым спіс вашых непасрэдных абавязкаў можа папоўніцца новымі пунктамі. У канцы тыдня акуняцеся ў бесперапынны вір важных і неадкладных спраў, выбірайце з іх першачарговыя. А ў выхадныя можаце раззлавацца на незадаволеныя выразы на тварах блізкіх людзей, не прымайце блізка да сэрца іхняе бурчанне.\nЦЯЛЕЦ. Калі партнёры робяць крок насустрач, то не абавязкова шукаць у гэтым падвох. Амаль ідэальны тыдзень для таго, каб заняцца падрыхтоўкай і рэалізацыяй новых праектаў у сферы бізнесу або інвестыцый. Добры час для пачатку рамонту. У канцы тыдня могуць паступіць дзелавыя прапановы, якія дазволяць ступіць на чарговую прыступку службовай лесвіцы. Субота — дзень гарманічнага вырашэння праблем і ўдалы момант для карысных знаёмстваў.\nБЛІЗНЯТЫ. Вас чакаюць пазітыўныя перамены адразу ў некалькіх сферах жыцця. Тое, што здавалася недасяжным, само прыйдзе ў рукі. Трэба проста верыць і чакаць. Ваш вопыт і майстэрства зробяць добрае ўражанне на калег па рабоце. У асабістым жыцці магчымыя проста неверагодныя падзеі, вы відавочна на шляху да свайго шчасця. І пераканаецеся, што гэта правільны шлях.\nРАК. Больш разважнасці і рашучасці, і вы каля жаданай мэты. Пры гэтым зоркі раяць: не эксперыментуйце, выкарыстоўвайце традыцыйны падыход. Жыццё будзе віраваць, хоць многія планы давядзецца ў корані перагледзець. Паспрабуйце не кідаць слоў на вецер, падмацоўваць іх справамі, інакш рызыкуеце падарваць свой аўтарытэт. Выхадныя пажадана прысвяціць зносінам з блізкімі людзьмі. Для вас будуць важныя сустрэчы з сябрамі і актыўны адпачынак.\nЛЕЎ. Захопленасць работай заўсёды пахвальная, толькі не даводзьце сябе да знясілення з-за перагрузак. Не забывайце пра хатнія справы, інакш да канца тыдня назапасіце такую іх колькасць, што не зможаце справіцца. Паспрабуйце быць больш спагадлівымі да сяброў, яны абсалютна шчырыя ў сваіх памылках. У сям'і можаце адчуць некаторае эмацыянальнае напружанне, паспрабуйце звесці яго да мінімуму.\nДЗЕВА. На гэтым тыдні ваш пераможны наступ на кар'ерным фронце працягнецца з патроенай сілай, а яшчэ нядаўна вы не маглі і падумаць аб такой колькасці спраў і такіх паўнамоцтвах. Але, каб у гэтай сітуацыі не апынуцца ў стане выціснутага лімона, паспрабуйце прытрымлівацца філасофскіх поглядаў на тое, што адбываецца. Не спрабуйце ахапіць неабсяжнае. У сераду настройцеся на важную падзею. У чацвер асцерагайцеся інтрыг і подласці.\nШАЛІ. На гэтым тыдні не пачынайце нічога новага, а проста прывядзіце ў парадак усё старое, пазбаўцеся ад дурных думак пра людзей і жыцця ў цэлым. Паспрабуйце не раздражняцца па дробязях, інакш вам прыгадаюць старыя крыўды, жывіце сціпла, але з густам. Старайцеся менш распавядаць пра свае планы, бо добразычліўцы шчыра захочуць дапамагчы, але могуць сапсаваць усю справу. Упэўненасць у сваіх сілах прывядзе вас да жаданага поспеху.\nСКАРПІЁН. На гэтым тыдні вас чакае салідны прыбытак і цікавыя дзелавыя прапановы. Удалы тыдзень, асабліва для выкладчыкаў, юрыстаў і журналістаў. Ініцыятыўнасць і рашучасць прынясуць матэрыяльны дабрабыт. Зоркі кажуць: варта пачаць дзейнічаць, і вы адразу ж вырашыце многія свае праблемы. Важна верыць у каханне і не хаваць сваіх пачуццяў. Удваіх з абраннікам вы з лёгкасцю ўсё пераадолееце і дасягняце жаданай мэты.\nСТРАЛЕЦ. Эмацыянальна напружаны тыдзень. Усе вашы дасягненні будуць звязаныя з пераадоленнем цяжкасцяў. Перастаньце думаць пра далёкі заўтрашні дзень, жывіце сучаснасцю, радуйцеся імгненным падзеям. Нешта добрае абавязкова здарыцца! Звярніце ўвагу на перспектыўныя праекты. У сераду можа пашчасціць вырашыць важную задачу ці атрымаць дадатковы прыбытак. Вашы блізкія ўжо забыліся, калі вы адпачывалі ўсе разам, дазвольце сабе гэта задавальненне.\nКАЗЯРОГ. Тыдзень абяцае быць лягчэйшым за папярэдні, але трывог і хваляванняў усё роўна не пазбегнуць. Калі захочаце засцерагчы сябе ад канфліктаў, не толькі гаварыце, але і слухайце, улічвайце меркаванне іншых. Памятайце, упартасцю вы наўрад ці дасягняце жаданых вынікаў. У чацвер магчыма цікавая прапанова з боку начальства. Пятніца запатрабуе ад вас спакою і рацыянальнага мыслення. Не паддавайцеся негатыўным эмоцыям.\nВАДАЛІЎ. Тыдзень даволі напружаны, але вы рэальна ўбачыце вынік сваёй працы. Давядзецца падзяліць дзелавыя і асабістыя адносіны і трохі ўціхамірыць свой запал. У аўторак рызыкуеце патрапіць у самую гушчу падзей, кантактуйце з людзьмі шчыра, будзьце карэктныя і ветлівыя, тады задуманае спраўдзіцца. У чацвер любое неасцярожнае слова можа стаць прычынай сваркі, старайцеся больш дзейнічаць, чым гаварыць. Калі ў нядзелю вам захочацца перамен ці перастановак у хатнім інтэр'еры, не адмаўляйцеся ад гэтай ідэі, вынік абяцае быць добрым.\nРЫБЫ. Цікавая работа будзе станоўча ўплываць на настрой, а вось калі будзеце ленавацца, тут і ў дэпрэсію ўпасці нядоўга. Паспрабуйце перамагчы вострае жаданне паныць і пашкадаваць сябе. Прыслухайцеся да парад блізкіх людзей, яны дапамогуць вырашыць нават тупіковыя, на першы погляд, пытанні. Плануйце рашучыя дзеянні, пачынайце новы праект, не выпускайце свой шанц, выкарыстоўвайце спрыяльны час.\n6811 Чым апырскаць памідоры ад фітафторы, калі на іх ужо завязі і кветкі\n2754 Па ўсёй краіне наступіў час школьных базараў


28 красавік 2014, 21:20\nПару гадоў таму ў Польшчы забаранілі савецкую сымболіку. Да яе ж прыраўнялі выяву Чэ Гевары. Я і сам у юнацтве так ставіўся, калі бачыў на т-шотцы знаёмых славуты партрэт. «Што ты носіш?! Гэта ж камуністычны дзяяч! Ведаеш колькі камуністы зла нарабілі?» – «Супакойся, – тлумачылі мне. – Чэ Гевара даўно камэрцыйны брэнд: як Чабурашка, Санта-Клаўс ці Мікі-Маўс».\n«Георгіеўская» стужка – чыясьці прафэсійная перамога, нейкага паліттэхноляга, чыё імя наўрад ці мы дазнаемся ў хуткім часе. Ад тэмы сьвяшчэннай вайны да малаасэнсаванага знака-брэнда, і далей да ідэі сучаснай перамогі. Над кім – справа трэцяя. Сёньня Ўкраіна, заўтра краіны Балтыі, а там, глядзіш, і ўсяго каварнага Захаду.


Конкурс «Леди фестиваль» прошёл в Докшицком районе (+фото) — Докшицы Бегомль Официальная газета Докшицкого района Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах Услуги в Докшицах Объявления в Докшицах\n16.08.2016 804 Natali Комментариев нет\nРаённае свята “Фестываль дзвюх рэк” распачалося конкурсам прыгажосці і грацыі, які адбыўся ў ККЗ “Іскра”. Удзельніцамі феерычнага шоу сталі адзінаццаць прыгажунь Докшыччыны, “журылі” якіх сапраўдныя эксперты ў пытаннях жаночай прыгажосці – мужчыны.\nУ дэфіле-знаёмстве, якое адбылося напачатку, дзяўчаты прадэманстравалі вобразы, характэрныя для іх светапогляду. Што толькі ні выкарыстоўвалі ўдзельніцы для таго, каб іх прыкмецілі, адзначылі і зразумелі ўнутраны свет кожнай! Так, медыцынская сястра Докшыцкай ЦРБ Таццяна Дземідовіч паўстала ў вобразе рамантычнай прыгажуні, якая вельмі любіць чытаць. Прадстаўніца “Беларусбанка” Юлія Ткачэнка выйшла ў вобразе дзяўчыны з 70-х гадоў у сукенцы ўкулічкі і станцавала пад любімую музыку стыляг. Са сваім хатнім гадаванцам – кошкай пароды сфінкс – у вобразе дзяўчыны-падарожніцы дэфіліравала па сцэне настаўніца СШ № 1 г. Докшыцы Аксана Дорц. Рамантычнай асобай выступіла прадстаўніца аддзела ідэалагічнай работы, культуры і па справах моладзі Віялета Мацюшонак. Супрацоўніца гэтага ж аддзела Ірына Калбасіч зарадзіла ўсіх пазітыўнай энергіяй, калі выйшла ў вобразе дзяўчыны ў рытме горада. Стыльна, па-дзелавому выглядала прадстаўніца РУП ЖКГ “Докшыцы-камунальнік” Ала Хісцяева, якая ў жыцці паспявае сумяшчаць работу, сям’ю і заняткі ў танцавальнай студыі. Яе вобраз – дзелавая жанчына. Жыццярадасная і вясёлая настаўніца Бягомльскай ДШМ Настасся Асон усіх зачаравала сваёй усмешкай. Яе стыхія – творчасць. Падчас выступлення яна з пэндзлем і фарбамі ў руках быццам малявала ўвесь навакольны свет. Бухгалтар ПМС Настасся Стэфаньян у гэтым годзе прыняла ўдзел і перамагла ў конкурсе грацыі і артыстычнага майстэрства “Місс БДАТУ-2016”, а таксама стала фіналісткай Міжнароднага студэнцкага конкурсу “Каралева Вясна-2016”. На конкурсе “Лэдзі Фестываль” яна паўстала ў вобразе беларусачкі, якая вельмі ганарыцца сваёй малой радзімай. Утульны дом, шчаслівыя дзеці і муж – вось што галоўнае ў жыцці аператара ТЦСАН, маці пяцярых дзетак Святланы Навойчык. Кранальным да слёз быў удзел у дэфіле разам з ёй і дзяцей, якія сваім выхадам падмацавалі прадстаўлены вобраз жанчыны-маці. Сучаснай спартыўнай дзяўчынай выйшла на сцэну інструктар па лячэбнай фізкультуры санаторыя “Баравое” Вольга Яловік, жыццёвае крэда якой – спорт і актыўны адпачынак. Абаяльная і творчая сакратар Докшыцкага суда Святлана Васюковіч дэфіліравала ў вобразе загадкавай і таямнічай незнаёмкі.\nДругі этап конкурсу – новае дэфіле: дзяўчатам было прапанавана прадэманстраваць вобраз галоўнага сімвала фестывалю – чароўнай птушкі лебедзь. Удзельніцы ў шыкоўных белых сукенках плаўна рухаліся па сцэне: у адных вобраз дапаўнялі галаўныя ўборы з пер’ем, у другіх – рукавы строяў і карункавыя накідкі, якія нагадвалі крылы. Не менш зачаравальным было і наступнае дэфіле, падчас якога дзяўчаты прымерылі на сабе вобразы рэк.\nМужчыны-артысты сваім талентам падтрымлівалі ўдзельніц мерапрыемства і дарылі добры настрой гледачам. Са сцэны гучалі песні салістаў народнай вакальнай студыі “Калейдаскоп”: Андрэя Чабана і Андрэя Воранава, Валерыя Міхмеля і Фёдара Ільіча, Аляксандра Яцыны, Дзмітрыя Міхайлава і Андрэя Камінскага. Пластыкай і грацыяй здзіўляў гледачоў падчас выступлення харэаграфічны калектыў “Сюрпрыз” раённага Цэнтра дзяцей і моладзі.\nАпошні этап – бліц-інтэрв’ю. Пытанні да ўдзельніц гучалі самыя розныя, але ўсе яны тычыліся менавіта Фестывалю дзвюх рэк. Юля Ткачэнка рэкламавала мерапрыемства вершамі, Ала Хісцяева прыкмеціла, што агульная занятасць сям’і якім-небудзь відам творчасці гуртуе і дорыць радасць. Пра прыгажосць не толькі краявідаў, але і асабліва таленавітых людзей Докшыччыны гаварыла Настасся Стэфаньян, калі раскрывала тэму слогана фестывалю “Тут самыя чысцейшыя крыніцы, дзе звонкіх песень льюцца галасы”. На пытанне, адрасаванае да Святланы Навойчык, чаго яна чакае ад конкурсу прыгажосці і грацыі, глядацкая зала пракрычала: “Перамогі!” Святлана ж сціпла ўсміхнулася і адказала: “Зусім не. Я хачу, каб гэты конкурс аб’яднаў розныя пакаленні. Каб і зусім юныя дзяўчаты, і жанчыны больш сталага пакалення не баяліся ўдзельнічаць побач у розных мерапрыемствах. Галоўнае не перамога. Самыя жаданыя словы падтрымкі я ўжо пачула ад сваіх дзяцей: яны мяне назвалі вялікім белым анёлам. Няхай кожная жанчына – і ў зале, і на сцэне – будзе для сваіх сыноў і дачок анёлам”. Пра прыгажосць унутры кожнага чалавека гаварыла Вольга Яловік. Дзяўчына ўпэўнена, што менавіта гэтая прыгажосць, а таксама цеплыня, любоў і дабрыня выратуюць свет. Святлана Васюковіч пажадала Фестывалю дзвюх рэк стаць традыцыйным, і яе словы бурнымі апладысментамі падтрымалі гледачы і ўдзельнікі мерапрыемства.\nАбвясціць вынікі галасавання журы прадаставілі яго старшыні Сяргею Куратніку. Ён падкрэсліў, што, выбіраючы Лэдзі Фестываль з адзінаццаці ўдзельніц, журы прыйшлося выдзеліць лепшую сярод роўных.\nІ вось хвалюючы момант – цырымонія ўзнагароджання. Тытул “Лэдзі Абаянне” атрымала Святлана Васюковіч, “Лэдзі Грацыя” – Ала Хісцяева, “Лэдзі Зачараванне” – Таццяна Дземідовіч, “Лэдзі Рамантыка” – Аксана Дорц, “Лэдзі Вытанчанасць” – Віялета Мацюшонак, “Лэдзі Элегантнасць” – Вольга Яловік, “Лэдзі Непаўторнасць” – Святлана Навойчык, “Лэдзі Гламур” – Настасся Асон, “Лэдзі Арыгінальнасць” – Юлія Ткачэнка, “Лэдзі Пяшчота” – Ірына Калбасіч. Пераможцай конкурсу прыгажосці і грацыі “Лэдзі Фестываль-2016” стала Настасся Стэфаньян.\nДзяўчаты-ўдзельніцы засталіся ўдзячнымі арганізатарам мерапрыемства, асабліва дырэктару раённага Цэнтра традыцыйнай культуры і народнай творчасці Святлане Вялічка і харэографу Марыне Чабан, а таксама вядучым шоу Дзмітрыю Чувахову і Вользе Жалткевіч. Асаблівыя словы падзякі прагучалі ў гэты вечар і ў гонар спонсара конкурсу прыватнага прадпрымальніка Алесі Лукашэвіч і прадаўца-кансультанта вясельнага салона “Лізавета” Бэлы Багдасаран за прадастаўленыя строі для канкурсантак.\nКанкурсанткі “Лэдзі Фестываль” сталі ўпрыгожаннем святочнага шэсця ў дзень святкавання фестывалю.\n← Фоторепортаж: День города и Фестиваль двух рек\nЕсть первые тысячники в Докшицком районе! →\n02.10.2017 Natali Комментариев нет\n25.11.2016 Natali Комментариев нет


Сакрэты маладосці ад Людмілы Гаўрылюк\n03/09/2014 Сельская праўда Лёсы людскія 0\nШто галоўнае для жанчыны? Рэалізавацца як маці, бачыць сваё адлюстраванне ў дзецях, ганарыцца іх поспехамі. Людміла Гаўрылюк — шчаслівая мама. Разам з мужам Віталем яны вырасцілі і выхавалі дваіх дзяцей, якія заўсёды былі іх гонарам.\n— Калі я да Дня маці атрымала Пісьмо падзякі і Падзячную грамату з Брэсцкага дзяржаўнага тэхнічнага ўніверсітэта за выхаванне сына, — кажа Людміла, — я плакала ад шчасця і гонару за яго. Канечне, кожнай маме прыемна, калі дзіця вырасла добрым чалавекам. Для мяне гэты год знамянальны: і дачка, і сын скончылі свае ўніверсітэты, атрымалі дыпломы. Аляксандра вучылася ў медыцынскім у Мінску, Ілья — у тэхнічным у Брэсце. Дачка ўжо ўладкавалася на працу ў мінскі анкалагічны цэнтр анестэзіёлагам-рэаніматолагам, сын атрымаў спецыяльнасць інжынера, пакуль у пошуках працы.\nГледзячы на Людмілу, ніколі не скажаш, што ў яе такія дарослыя дзеці. У гэтай сімпатычнай жанчыны стройная падцягнутая фігура, дагледжаныя твар, рукі, валасы… Спартыўны стыль адзення, рукзачок праз плячо… У чым сакрэт маладосці і прыгажосці, цікаўлюся ў маёй суразмоўніцы?\nПа-першае, тлумачыць Людміла, жанчына “свеціцца”, калі кахае і адчувае сябе каханай. Яны з мужам пажаніліся амаль 25 гадоў таму, але і зараз іх сумеснае жыццё нагадвае “мядовы” месяц.\nПа-другое, амало-джваюць жанчыну дзеці, лічыць Людміла Гаўрылюк. Медыкі, дарэчы, таксама сцвярджаюць, што пад час цяжарнасці і родаў жаночы арганізм “маладзее”.\nПа-трэцяе, не выглядаюць на свае “сапраўдныя” гады, згодна з меркаваннем Людмілы, выхавальніцы, настаўніцы, выкладчыцы, якія працуюць з дзецьмі.\nСама яна — трэнер-выкладчык І катэгорыі Жабінкаўскай спартыўнай дзіцяча-юнацкай школы алімпійскага рэзерву. Вучыць сваіх выхаванцаў плаванню.\n— Працаваць з дзеткамі, асабліва з маленькімі — адно задавальненне, — дзеліцца Людміла. — Яны такія мілыя, непасрэдныя, цікаўныя. Бывае, хто-небудзь сапсуе настрой, а пабачу маіх выхаванцаў, паслухаю іх “шчабятанне” — і ўсмешка на твары з’яўляецца. Дапамагаю дзецям пераадолець страх перад вадой, расказваю, наколькі важна ўмець плаваць, як гэта патрэбна ў жыцці.\nКалі Людміліны дзеці былі маленькія, яна не працавала, выхоўвала іх дома. Лічыць, што асноўнае выхаванне даюць не садзік і школа, а бацькі. Знаходзіцца цэлы дзень на працы — значыць недадаваць дзеткам любові, увагі.\n— Сын і дачка ўдзячныя мне за тое, што ў дзяцінстве “мама была побач”, — гаворыць Людміла. — Сённяшніх сваіх маленькіх выхаванцаў люблю, як уласных, і выхоўваю “як дома”. Стараюся кожнаму ўдзяліць увагу, пагаварыць на розныя тэмы, у першую чаргу — пра здаровы лад жыцця. Некаторыя давяраюць мне тое, што не могуць расказаць бацькам. Я для іх як старэйшы сябар. Люблю хадзіць з дзецьмі ў паходы: там яны раскрываюцца з абсалютна іншага боку. Да прыкладу, пад час першай змены ў чэрвені працаваў дзіцячы летнік на базе “Бадзёрасці”, і мы хадзілі ў паход на дзевяць дзён. У адну з начэй была жудасная навальніца. Але дзеці трымаліся малайцамі.\nЧацвёрты сакрэт маладосці і прыгажосці, які раскрывае Людміла Гаўрылюк, — заняткі спортам, актыўны адпачынак. Яна — нараджэнка Нясвіжа. У школьныя гады займалася ў спартыўнай школе валейболам, пад час вучобы на настаўніка фізічнай культуры ў Брэсцкім дзяржаўным універсітэце імя А.С.Пушкіна — плаваннем. Як толькі адчыніўся ФАУ “СК “Бадзёрасць” у Жабінцы, ёй прапанавалі працу ў спартыўнай школе. Спачатку Людміла выкладала валейбол, а потым плаванне. Першапачаткова працавала з дзецьмі, пасля і з дарослымі. Зараз у яе дзве жаночыя і тры дзіцячыя групы. Жанчын Людміла вучыць асновам фітнесу і аквааэробікі.\n— Займаюцца мае “падапечныя” тры дні ў зале і два — у басейне. Заняткі пачынаюцца ў верасні і да “хто колькі асіліць”. Многія не вытрымліваюць нагрузкі.\nЛюдміла Гаўрылюк наведвае розныя курсы па новых накірунках фітнесу, каб ісці ў нагу з часам.\nЗараз у трэнераў-выкладчыкаў летнія канікулы.\n— Я працую, нават знаходзячыся ў адпачынку, —\nдзеліцца яна. — Не магу сядзець без справы: сумна. Работа ж, якая б яна ні была, прыносіць задавальненне.\nГэта, напэўна, яшчэ адзін “амаладжальны” яе сакрэт.\nНядаўна Людміла Гаўрылюк адсвяткавала свой чарговы дзень нараджэння. Яна не разумее тых людзей, для якіх гэта “сумнае свята”.\n— З гадамі мы мудрэем і, як гэта ні парадаксальна, маладзеем. Калі не целам, то душой, — кажа трэнер. — Трэба любіць жыццё, любіць людзей, дарыць усмешкі, займацца спортам.\nПагаварыўшы з гэтай пазітыўнай жанчынай, мне і самой захацелася заняцца фітнесам і плаваннем. Упэўнена, наша сустрэча была не апошняй.\nНа здымку: трэнер-выкладчык СДЮШАР Людміла Гаўрылюк.


Творчы вечар Таццяны Грыневіч-Матафонавай у Слуцку – Наша Слова штодзень\nТворчы вечар Таццяны Грыневіч-Матафонавай у Слуцку\n28 мая 2019, 20:41 ТБМ 7\nСлуцк стаў апошнім горадам у цяперашнім музычным падарожжы артысткі. Да гэтага спявачка ўжо вы-ступіла ў Кобрыне, Берасці, Баранавічах, Любліне, Варшаве, Слоніме, Падароску і Салігорску.\n– Мне падабаецца прыклад мастака Язэпа Драздовіча, як ён вандраваў па Беларусі, каб даведацца пра жыццё народа і наблізіць сваё мастацтва, – распавядае Таццяна. – Аб’ездзіла ў гэтым навучальным годзе ўсе вобласці Беларусі, вялікія і маленькія гарадкі. З мэтай сустрэцца з людзьмі, даведацца ад іх, як яны жывуць, данесці да іх вынікі сваёй працы. Адбылося шмат сустрэч у школах, бібліятэках і дамах культуры. Цяперашняя вандроўка атрымалася самай вялікай. Людзі ўспрымаюць чулліва мае песні, у многіх на вачах слёзы.\nУ Берасці прыйшла дзяўчына з вялізным букетам бэзу. Яна чула мой выступ раней у Амерыцы. Патлумачыла, што пасля канцэрту ў Амерыцы яна па-іншаму стала ўспрымаць Беларусь і беларускасць і вярнулася на радзіму.\n– Музычная сустрэча з Грыневіч-Матафонавай – гэта лепшае, што ў мяне адбылося ў жыцці ў гэтым годзе, – прызнаецца пенсіянер Анатоль Болазь. – Слухаў бы і слухаў яе без канца. Падабаецца як прыгожая жанчына і асоба – Бог даў ёй талент і не абдзяліў хараством душу і твар.\nНекаторыя з случакоў чулі спявачку ўпершыню і самі здзіўляюцца, што раней яе імя было ім невядома. Мікалай Зыкаў – адзін з такіх ўдзельнікаў канцэрту:\n– Спевы Таццяны – гэта як спевы салаўя пра наш чароўны край. Яе песні – гэта аддушына для беларусаў, якія любяць родную песню і мову. Дзяуй Богу за тое, што яна ёсць у Беларусі.\nНекаторыя параўноўвалі Таццяну Грыневіч-Матафонаву са “срэбраным голасам Расіі” Алегам Пагудзіным, яны ўпэўнены, што беларуская спявачка таксама збірала б вялізныя дзяржаўныя залы, калі б не абазначала так яўна нацыянальную свядомасць.


Транспартны крызіс і гора расейскіх дальнабойнікаў. Рэпартаж «Белсату» з мяжы\nТранспартавы крызіс і гора расейскіх дальнабойнікаў. Рэпартаж «Белсату» з мяжы\nРасейскія фуры, якія не хочуць бачыць ва Украіне, трапяць у Нямеччыну… праз мора.\nЧасова адмяніць узаемную забарону на транзіт цяжкавікоў дамовіліся расейскі ды польскі бакі падчас чарговай сустрэчы. Паездкі дазволілі да 15 красавіка.\nЦяпер жа большая частка грузавікоў перапраўляецца праз Балтыйскае мора – з літоўскай Клайпеды ў нямецкі Кіль. У пачатку месяца ў Клайпедзе было каля 300 фураў, цяпер колькасць зменшылася, бо запрацаваў дадатковы паром.\n«Цяпер у нас у тэрмінале знаходзяцца 150-160 фураў. І мы думаем, што да 24 лютага мы іх накіруем у Нямеччыну», – кажа Вайдас Клумбіс, прэс-сакратар кампаніі «DFDS Seaways», якая ладзіць паромную пераправу з Клайпеды.\nЕхаць жа праз тэрыторыю Украіны расейскія перавознікі не рызыкуюць, і прычыны зразумелыя.\n«Украіна не пусціла, арыштавалі машыну. 9 машынаў было ў закладніках. 5-6 машынаў ішлі першымі, а мы за ўкраінскімі кіроўцамі ішлі. Яны нас проста перакрывалі ў вёсках. Людзі выходзілі, кідалі вілы, лапаты», – кажа кіроўца.\nАбмежаванні перавознікаў, якія сталі вынікам канфлікту паміж Расеяй ды Польшчаю з Украінай, адбіліся не толькі на лагістычных фірмах, але і на кіроўцах.\n«Мы не на акладзе. Мы за свае грошы харчуемся. Што зарабілі? Праехалі 400 кіламетраў, зарабілі 40 еўраў? А колькі пакінулі на межах украінскіх, спалілі салярку – хто за гэта будзе плаціць? Ніхто!» – распавядае іншы кіроўца.\nНаўрад ці выратуе сітуацыю і часовае аднаўленне руху перавознікаў праз Польшчу. З сённяшняга дня расейскія фуры могуць мінаць польскую мяжу, але калі не зрабіць ніякіх захадаў, праз два месяцы праблема паўстане ізноў.\nСпрабуючы нібыта абараніць свой уласны рынак, Масква робіць грузаперавозкі з Еўропаю для сваіх жа перавознікаў значна даражэйшымі. Пытанне, ці сапраўды гаворка ідзе пра эканамічныя інтарэсы, ці чарговую, выключна палітычную вайну з Захадам?


Арыштаваны самазваны прарасейскі «губэрнатар» Данецка\nАпошняе абнаўленьне: 06 сакавік 2014, 18:29\nСёньня ноччу ў Данецку арыштавалі самаабвешчанага прарасейскага «губэрнатара» Паўла Губарава.\nПра гэта паведамляе ўкраінская служба Радыё Свабода са спасылкай на крыніцы ў праваахоўных органах.\nГубараву інкрымінуюць учыненьне злачынстваў паводле ч.2 арт.110 (замах на тэрытарыяльную цэласнасьць і недатыкальнасьць Украіны), ч.1 арт.109 (дзеяньні, накіраваныя на гвалтоўную зьмену або зьвяржэньне канстытуцыйнага ладу, або захоп дзяржаўнай улады) і арт. 341 (захоп дзяржаўных або грамадзкіх будынкаў), паведамляе Інтэрфакс.\nНа гэтым тыдні Служба Бясьпекі Ўкраіны адкрыла вытворчасць у дачыненьні да лідэра данецкіх сэпаратыстаў.\nПаводле неафіцыйных зьвестках, праваахоўнікі ўзялі кантроль над захопленым у сераду будынкам абласной адміністрацыі, над ёй зноў лунае нацыянальны сьцяг Украіны. Ад расейскіх трыкалёраў ачысьцілі і галоўную плошчу Данецка.\nНоччу прарасейскія радыкалы паспрабавалі захапіць памяшканьне рэгіянальнага тэлеканала «Данбас». Спроба не была пасьпяховай, з-за ўварваньня эфір прыйшлося перапыніць, але тэлеканал не перайшоў пад кантроль нападнікаў.\nЧастка сэпаратыстаў таксама спрабавала захапіць казначэйства Данецкай вобласьці.\nГэтым падзеям папярэднічалі беспарадкі пасьля завяршэньня ў Данецку мітынгаў, удзельнікі аднаго зь якіх выступалі за адзінства Ўкраіны, іншыя — за далучэньне Данбаса да Расеі.\nНа ўсходзе Ўкраіны новая хваля мітынгаў


У Львоўскай вобласці ў Самборы чалавек ўдарыў табурэткай па галаве таварыша\nПацярпелы быў шпіталізаваны ў лякарню з адкрытай чэрапна-мазгавой траўмай. У дачыненні да зламысніка, супрацоўнікі міліцыі адкрылі крымінальная вытворчасць па артыкуле 121 Крымінальнага кодэкса Украіны. Да Самбарскі гарадскога аддзела міліцыі, 25 лютага, паступіла паведамленняўбудовы ад работнікаў Самбарскі цэнтральнай раённай бальніцы аб тым, што да іх дастаўлены 55-гадовы мясцовы жыхар з адкрытай чэрапна-мазгавой траўмай. Выездам следча-аператыўнай групы ўстаноўлена, што ў той дзень пацярпелы ў сваім доме. распіваў спіртныя напоі разам з 64-гадовым сябрам. Пасля, паміж мужчынамі ўзнікла спрэчка ць час якой госць узяў зэдлік і ўдарыў таварыша па галаве. 64-гадовы мужчына ў зробленым прызнаўся. Праваахоўнікі абвясьцілі яму пра падазрэнні ў здзяйсненні крымінальнага злачынства, прадугледжанага ч.1. 121 (наўмыснае цяжкае цялеснае пашкоджанне). Санкцыя артыкула прадугледжвае пакаранне ў выглядзе пазбаўлення волі на тэрмін ад пяці да васьмі гадоў. ОСО ГУМВД Украіны ў Львоўскай вобласці, па матэрыялах Таццяны Ахрыменка, памочніка начальніка Самбарскі ГА\n← Больш за 8000 валынянаў... Па пазове пракуратуры... →


Бакіеў падарыў таямнічы катэдж каля Драздоў 19-гадовай дачцэ\nБакіеў падарыў таямнічы катэдж каля Драздоў 19-гадовай дачцэ 7\nБылы прэзідэнт Кыргызстана Курманбек Бакіеў падарыў катэдж плошчай больш за 565 квадратных метраў у мінскім раёне Ржавец сваёй дачцэ, 19-гадовай Лейле Саліевай.\nКурманбек Бакіеў, фота Сяргея Зініна\nПра гэта кажуць даныя з Адзінага дзяржаўнага рэгістра нерухомай маёмасці Беларусі. Дамова дарэння была зарэгістраваная ў верасні 2019 года.\nТолькі пасля гэтага дом з’явіўся на публічнай кадастравай карце Беларусі. Гэта ўнікальная сітуацыя: ніводны іншы катэдж не пераводзілі ў такі схаваны рэжым.\nНагадаем, Бакіеў уцёк у Беларусь у 2010 годзе і папрасіў палітычны прытулак. На радзіме яго завочна прысудзілі да 30 гадоў зняволення за расстрэл апазіцыйнай дэманстрацыі і запатравабалі ад Мінска экстрадыцыі беглага прэзідэнта. Аднак Бакіеў і члены яго сям’і ўжо атрымалі беларускае грамадзянства.\nБольш за тое, экс-прэзідэнту з часам выдзелілі ўчастак пад будаўніцтва катэджа на «вуліцы банкіраў» — апроч яго, на вуліцы Мястроўскай у Мінску жывуць Павел Калаўр, Пятро Пракаповіч, Васіль Мацюшэўскі і іншыя топ-менеджары Нацбанка.\nЗа катэджам Бакіевых цяпер пабудавалі шматпавярховікі\nЛейла Саліева — малодшая дачка Бакіева. Яна студэнтка юрыдычнага факультэта БДУ.\nЯе маці Назгуль Таламушава працавала дырэктаркай гатэля «Мінск», які належыць Кіраўніцтву спраў прэзідэнта Беларусі.\n14.11.1975 / 20:15\n22.04.1979 / 07:47\nОпубликуйте сколько и каких преступников укрывает этот режим.Вот где должны стоять и орать ГАНЬБА эти ряженые клоуны которые орали возле какого то ресторана и возле Курапат.\n05.05.1980 / 03:34\nВладимир.Бобруйск, ідзі і паарі на бакіева, у чым справа?


Валерый Аляксандравіч Сянько — Вікіпедыя\nВалерый Аляксандравіч Сянько\n(Пасля перасылкі з Валерый Сянько)\nВалерый Сянько (нар. 7 красавіка 1998, Баранавічы) — беларускі футбаліст, паўабаронца дзяржынскага «Арсенала» і моладзевай зборнай Беларусі.\nПоўнае імя Валерый Аляксандравіч Сянько\n2014 — 2018 Шахцёр (Салігорск) 0 (0)\n2018 → Прамень (Мінск) 8 (0)\n2019 — 2020 Славія (Мазыр) 8 (0)\nПачынаў займацца футболам у родных Баранавічах, а ва ўзросце 12 гадоў трапіў у структуру салігорскага «Шахцёра». З 2014 года пачаў выступаць за дубліруючы склад салігорцаў, на наступны год замацаваўся ў камандзе. У 2017 годзе стаў часам прыцягвацца да асноўнай каманды, аднак так і не згуляў за яе.\nСа студзеня 2018 года праходзіў прагляд у мінскім «Промні» і ў лютым быў арандаваны сталічным клубам да канца сезона 2018. Сезон 2018 пачынаў у дублі «Промня». 14 мая 2018 года дэбютаваў у Вышэйшай лізе, выйшаўшы ў стартавым складзе ў матчы супраць мінскага «Дынама» (1:3). У далейшым працягваў часам з’яўляцца ў асноўнай камандзе, пераважна выходзяы на замену. У снежні 2018 года вярнуўся з арэнды ў Салігорск, аднак у студзені 2019 года пакінуў каманду.\nСа студзеня 2019 года знаходзіўся на праглядзе ў мазырскай «Славіі» і ў лютым падпісаў кантракт. Сезон 2019 пачынаў у дублі, а ў чэрвені 2019 года выбыў з-за траўмы да канца сезона. У 2020 годзе стаў гуляць за асноўную каманду, часцей выходзячы на замену.\nУ ліпені 2020 года па пагадненні бакоў разарваў кантракт са «Славіяй» і неўзабаве далучыўся да дзяржынскага «Арсенала».\n26 сакавіка 2019 года дэбютаваў у матчы за моладзевую зборную Беларусі, калі выйшаў у стартавым складзе ў таварыскім матчы супраць Літвы (1:0).\n2016 дубль Шахцёр\n2019 дубль Славія\n↑ Valeri Senko // Transfermarkt — 2000. Праверана 9 кастрычніка 2017.\n↑ Сенько перешел в «Луч» на правах аренды\n↑ Сенько покинул «Славию»\n↑ Сенько перешел из "Славии" в "Арсенал"\nУзята з "https://be.wikipedia.org/w/index.php?title=Валерый_Аляксандравіч_Сянько&oldid=3668439"\nАпошнія змены 17 ліпеня 2020 а 01:51\nАпошняе змяненне старонкі адбылося 01:51, 17 ліпеня 2020.


МЫ ПАМЯТАЕМ ПРА ВАС, ВЕТЭРАНЫ | ДЯТЛОВЩИНА\nКалі Германія падпісала акт аб капітуляцыі і вайна скончылася, Уладзімір Паўлавіч Заяц па камсамольскай пуцёўцы прыйшоў працаваць у міліцыю. Час быў нялёгкі: у лясах яшчэ хаваліся бандыты, якія па начах рабавалі і забівалі мясцовых жыхароў. На рахунку гэтага смелага праваахоўніка, участковага інспектара міліцыі, шмат подзвігаў, звязаных з рызыкай для жыцця. Ён сабраў ля сябе кагорту актывістаў. Разам яны змаглі арыштаваць злачынцу, які ўчыніў шэраг рабаўніцтваў і разбояў у вёсцы Нагародавічы. Крыху пазней Уладзімір Паўлавіч змог затрымаць і былога каменданта нямецкай паліцыі Хапрова, вінаватага ў шматлікіх забойствах і злачынствах супраць краіны і народа.\nНельга не ўзгадаць прозвішчы супрацоўнікаў міліцыі, якія загінулі ў час Вялікай Айчыннай вайны. Сярод іх ёсць і прозвішча Браніслава Герасімавіча Грэйні, які нарадзіўся і вырас у вёсцы Погіры. На службу ў міліцыю ён прыйшоў у 1939 годзе. Калі раён акупавалі нямецка-фашысцкія захопнікі, Браніслаў Герасімавіч пайшоў у партызанскі атрад, дзе змагаўся за свабоду Радзімы да ліпеня 1944-га, пасля вызвалення Беларусі ўступіў у шэрагі дзеючай арміі, пазней загінуў на фронце.\nЯшчэ адзін супрацоўнік раённай міліцыі Іван Васільевіч Талерчык загінуў у мірны час пры выкананні службовых абавязкаў. У гады вайны ён змагаўся з ворагамі ў атрадзе "Непераможны" Ленінскай партызанскай брыгады, якая дзейнічала на тэрыторыі Слонімскага і Казлоўшчынскага раёнаў. Пасля перамогі служыў у міліцыі, у гарпасёлку Казлоўшчына. Загінуў ад рук бандытаў у вёсцы Колкі 19 лютага 1948 года.\nУсяго восем гадоў было Васілю Радзівону, калі ён стаў сіратой. Працаваць у міліцыю Васіль Мікітавіч прыйшоў у 1940 годзе. На пачатку Вялікай Айчыннай вайны В. Радзівона пакінулі на захопленай тэрыторыі для падпольнай дзейнасці. У ліпені 1941 года здраднік выдаў яго ворагам і Васіль Мікітавіч быў расстраляны. Ён пахаваны на могілках вёскі Страла.\nНа жаль, ужо няма сярод нас былых супрацоўнікаў міліцыі, ветэранаў Вялікай Айчыннай вайны Анатоля Сямёнавіча Урублеўскага, Фёдара Рыгоравіча Адамчыка, Васіля Дзям'янавіча Кадавіка, Рыгора Юльянавіча Харкевіча, Мікалая Дзям'янавіча Хмурчыка, Мікалая Сямёнавіча Белавуса, Рыгора Іванавіча Раўгейжы. Светлая памяць аб іх жыве ў сэрцах землякоў.\nКарыстаючыся выпадкам, хачу павіншаваць з 70-годдзем вызвалення Беларусі і Дзятлаўскага раёна ад нямецка-фашысцкіх захопнікаў нашых землякоў-ветэранаў, у тым ліку ўдзельніка Вялікай Айчыннай вайны, жыхара гарпасёлка Казлоўшчына Міхаіла Аляксандравіча Трубілу. Варта ўзгадаць мужных і адважных людзей, якія ўнеслі дастойны ўклад у справу служэння Айчыне, Уладзіміра Уладзіміравіча Павачку і Валянціна Іосіфавіча Пачабыта, дзятлаўскіх міліцыянераў, якім ужо ў мірны час давялося ваяваць у Афганістане. Жадаю ўсім ім моцнага задароўя, доўгіх гадоў жыцця, мірнага неба над галавой.\nА. ЛАМАКА, старшыня савета ветэранскай арганізацыі АУС Дзятлаўскага райвыканкама


"Не здавайце кроў, ды і ўсё"\n27 чэрвень 2007, 15:12\nРадыё Свабода Агляд званкоў на "Свабоду" за 27 чэрвеня, серада.24 гадзіны на суткі ў Менску працуе тэлефон "Свабоды": 266-39-52. Вы можаце задаць пытаньне, падзяліцца навінамі, а таксама выказаць сваё меркаваньне пра падзеі ў Беларусі і сьвеце. Нам можна дасылаць смс-паведамленьні. Нумар мабільнай сувязі: 391-22-24.\nЗіноўеў: “Адказ журналісту Генэральнага пракурора: “Ты ведаеш лепш” паказвае, як з грамадзянамі ў пракуратурах размаўляюць. Дзякуй”.\nАнастас Семяновіч: “Добры дзень, паважаная “Свабода”. Таварышы апазыцыя, то бок Калякін, Лябедзька і іншыя, Вы вырашылі ўдзельнічаць у парлямэнцкіх выбарах 2008 году. Я думаю, што сёньняшняй апазыцыі не перамога патрэбная, а гульня ў выбары. Няўжо вам, таварыш Лябедзька, Калякін і іншым не зразумела, што вы сваімі беспрынцыповымі дзеяньнямі будзеце дапамагаць імітаваць выбары.\nКалі вы ня можаце прымусіць улады пайсьці на дэмакратызацыю жыцьця ў краіне, тады адкрыта заявіце і не падыгрывайце дыктатуры. Я думаю, вам ужо час сыходзіць з палітычнага поля. Няхай вашы месцы зойме моладзь. Колькі можна наступаць на адны і тыя ж граблі?! Не зьмяняць выбарчы кодэкс - значыць дапамагчы Лукашэнку сфармаваць “кішэнны” парлямэнт, якія яму патрэбен”.\nСпадар: “Сёлета гэтых бедных пэнсіянэраў і так усяго пазбаўляюць. І апошняе, што сумленна зарабіў, ільготы. У той жа час іншым слаям грамадзтва павышаюць пэнсіі – па 800-900 тысяч. Трэба гэтых дэпутатаў, якія там сядзяць, пачынаць ільготаў пазбаўляць, а не рабочы кляс”.\nСпадар: “Добры дзень, “Свабода”. Дзякуй, што маё выказваньне пра добрую навіну далі ў эфір. Але вось ужо вы ў каторы раз згадваеце пра страйк донараў. Дык вось, падаецца так, нібыта гэта асноўная крыніца іх заробкаў – здача крыві. Такі жабрацкі ўзровень, што людзі павінны гандляваць крывёю. Не хацелася б іх пакрыўдзіць гэтым, але ж гэта такі тавар, для якога не патрэбныя нейкія складзкія памяшканьні. Не здавайце, ды і ўсё.\nАле калі гэта апошняя крыніца, то не так проста, канечне, патрэбна патрабаваць і захаваць гэтыя льготы. А калі гэта для таго, каб дапамагчы людзям, дык не здавайце, і дзяржава сама падвысіць кошты на гэту кроў. І ня трэба будуць тыя самыя льготы. Хацелася б пачуць камэнтар. Вось у мяне, напрыклад, была бяда – я сваю бульбу ня здаў, дык яна пачала псавацца, расьці. І тут быў момант, калі ў роспачы чалавек. А з крывёю што? Кроў яна і ёсьць кроў. Дзякуй


Як выкарыстоўваць злучэнне USB OTG на Android | Androidsis\nЗлучэнне USB OTG з вялікай колькасцю тэрміналаў Android, усё больш і больш прылад звяртаецца да нас з Сумяшчальнасць з USB OTG, на ўсіх найноўшых мадэлях на рынку. Гэта сувязь, якая нам дазволіць падключыце любую перыферыю да нашых тэрміналаў Android так жа проста, як на нашым персанальным кампутары. Проста падключыце і ідзіце.\nУ сённяшнім паведамленні, якое дапамагло тлумачальнае відэа ў загалоўку, ён навучыў вас правільна рабіць падключыце або адключыце Pen Pen або цвёрды дыск, падлучаны да нашага тэрмінала Android праз гэта USB OTG-злучэнне, паколькі, як і ў Windows, каб гэтыя носьбіты інфармацыі не пашкодзіліся з цягам часу, мы павінны дзейнічаць так, як я кажу вам у відэа для бяспечнае адключэнне ж.\nПры падключэнні любога тыпу перыферыйных прылад, такіх як клавіятуры, мышы або джойсцікі гэта так жа проста, як падключыць аксэсуар і адключыць яго без лішніх слоў. Пры падключэнні альбо адключэнні любога вонкавага носьбіта інфармацыі да нашых тэрміналаў Android трэба быць асцярожным альбо разважлівым, каб цалкам адключыць носьбіт, перш чым цягнуць яго, каб адключыць яго без лішніх слоў.\nУ большасці сучасных прылад, якія стандартна сумяшчаюцца з гэтай функцыянальнасцю USB OTG, гэтаму паспрыяе зрушэнне заслоны або заслоны апавяшчэння Android і простае націсканне (як вы можаце бачыць на відэа), па-свойму апавяшчэнне аб падключэнні да знешняй памяці. Хоць гэта не ва ўсіх мадэлях Android, і таму сэнс і тлумачэнне гэтага практычнага ўроку пра тое, як правільна адключыць USB OTG.\nда бяспечна адключыць любыя сродкі здымнае сховішча падключаны да нашага Android-тэрмінала шляхам падлучэння USB OTG, нам трэба будзе толькі пайсці Налады / сховішча і націсніце на опцыю адключыць USB-назапашвальнік. Мы чакаем пару секунд, і мы можам бяспечна выдаліць жорсткі дыск ці Pen Drive, падлучаны да нашага тэрмінала Android, дзякуючы падключэнню USB OTG.\nШто тычыцца аксесуараў, якія мы падключаем да нашага тэрмінала Android, такіх як клавіятуры, мышы або любы іншы тып перыферыйных прылад, бяспечнае адключэнне не трэба, проста адключыце кабель, і ўсё гатова.\nПоўны шлях да артыкула: Androidsis » Падручнікі » Як правільна выкарыстоўваць злучэнне USB OTG на Android\nУ мяне праблема з тэлефонам huawei g7 не распазнае аловак або otg, як я магу яго актываваць, калі ласка, дапамажыце\nУ мяне такія ж сумневы, выкарыстанне huawey p7 мяне не пазнае\nпрывітанне запыт я магу выкарыстоўваць яго на маім планшэце з акном ?? '\nВыдатны падручнік, гэта вельмі дапамагло. Вялікі дзякуй.\nLG G4 можа мець стылус


14:59 13.01.2021 (абноўлена 10:07 14.01.2021)\nПа словах патрыярха, пры Філарэце ў Беларусі адрадзілася царкоўнае жыццё, будаваліся храмы і манастыры.\nМІНСК, 13 сту – Sputnik. Ганаровы Патрыяршы Экзарх усяе Беларусі мітрапаліт Філарэт спрыяў будавання міру і грамадзянскай згоды ў рэспубліцы, заявіў у аўторак патрыярх Маскоўскі і ўсяе Русі Кірыл.\nМітрапаліт Філарэт памёр 12 студзеня ў ўзросце 85 гадоў. Патрыяршым экзархам ён быў з 1989 па 2013 гады. Спачуванні патрыярха былі апублікаваныя на сайце РПЦ.\n"Гады яго архіпастырскай працы ў межах Белай Русі адзначаны усебаковым адраджэннем царкоўнага жыцця, аднаўленнем і будаўніцтвам новых храмаў і манастыроў, развіццём духоўнай адукацыі і асветніцкай дзейнасці", - сказаў патрыярх Кірыл.\nЁн таксама адзначыў, што Філарэт з апостальскай рэўнасцю спрыяў будаванню міру і грамадзянскай згоды на беларускай зямлі.\nПа словах патрыярха, экзарх ўнёс важкі ўклад ва ўмацаванне братэрскіх сувязяў паміж праваслаўнымі цэрквамі і развіццё міжканфесійнага дыялогу.\n"Збаўца Хрыстос ды супакоіць душу свайго вернага служыцеля новапрастаўленнага мітрапаліта Філарэта ў селішчах нябесных", - сказаў на заканчэнне кіраўнік РПЦ.\nМітрапаліт Філарэт нарадзіўся ў 1935 годзе ў Маскве. У кастрычніку 1989 г. у сувязі з утварэннем Беларускага экзархата ён стаў Ппатрыяршым Экзархам усяе Беларусі. У 2013 годзе Святы сінод РПЦ задаволіў яго паўторнае прашэнне "аб пачысленні на супакой". Пры гэтым Сінодам Філарэт быў прызначаны ганаровым Патрыяршым Экзархам усяе Беларусі, захаваўшы права ўдзелу ў працы Сіноду БПЦ, а таксама ганаровае пратакольнае месца ў афіцыйных цырымоніях і за набажэнствамі.\nПатрыярх Маскоўскі і ўсея Русі Кірыл, Мітрапаліт Філарэт